Document ID: 31992R3662

KOMISSION ASETUS (ETY) N:o 3662/92,
annettu 18 päivänä joulukuuta 1992,
naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna asetuksella (ETY) N:o 2066/92(), ja erityisesti sen 15 artiklan 2 kohdan,
sekä katsoo, että
naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 4 päivänä syyskuuta 1980 annetussa komission asetuksessa (ETY) N:o 2377/80(), sellaisena kuin se on viimeksi muutettuna asetuksella (ETY) N:o 815/91(), määritetään tiettyjen Amerikan yhdysvalloista ja Kanadasta lähtöisin olevien korkealaatuisten naudanlihojen tuontikiintiön soveltamista koskevat toimenpiteet; asetuksen 4 artiklan b kohdan toisessa virkkeessä vahvistetaan tuontitodistusten voimassaoloaika 42 päiväksi; käytäntö on kuitenkin osoittanut, että tätä aikaa on aiheellista pidentää 90 päiväksi, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 2377/80 4 artiklan b kohdan toinen virke.
2 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1992.

Labels: 3
17